**Ministru kabineta noteikumu projekta “Noteikumi par juridiskās vai fiziskās personas resursu iesaistīšanu reaģēšanas un seku likvidēšanas pasākumos vai ugunsgrēku dzēšanā vai glābšanas darbos un tiem radušos izdevumu un zaudējumu kompensācija aprēķināšanas kārtību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Civilās aizsardzības un katastrofas pārvaldīšanas likuma 8.panta otrās daļas 4. un 5. punkts. Ugunsdrošības un ugunsdzēsības likuma 20.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 1.oktobrī stājās spēkā Civilās aizsardzības un katastrofas pārvaldīšanas likums. Saskaņā ar Civilās aizsardzības un katastrofas pārvaldīšanas likuma 8.panta otrās daļas 4. un 5. punktu Ministru kabinets nosaka: 1) kārtību, kādā valsts vai pašvaldības institūcija iesaista reaģēšanas un seku likvidēšanas pasākumos juridiskās vai fiziskās personas rīcībā esošos resursus;2) kārtību, kādā juridiskajai vai fiziskajai personai kompensējami izdevumi un zaudējumi, kas radušies, tās resursus iesaistot reaģēšanas un seku likvidēšanas pasākumos, kā arī kompensācijas apmēra aprēķināšanas kārtību. Saskaņā ar Civilās aizsardzības un katastrofas pārvaldīšanas likuma Pārejas noteikumu 2.punkta 5.punktu Ministru kabinets līdz 2017.gada 1.februārim izdod šā likuma [8.panta](http://likumi.lv/ta/id/282333-civilas-aizsardzibas-un-katastrofas-parvaldisanas-likums#p8) otrās daļas 2., 3., 4., 5., 6. un 7.punktā, [15.panta](http://likumi.lv/ta/id/282333-civilas-aizsardzibas-un-katastrofas-parvaldisanas-likums#p15) otrajā daļā, [19.panta](http://likumi.lv/ta/id/282333-civilas-aizsardzibas-un-katastrofas-parvaldisanas-likums#p19) ceturtajā daļā, [23.panta](http://likumi.lv/ta/id/282333-civilas-aizsardzibas-un-katastrofas-parvaldisanas-likums#p23) pirmajā un trešajā daļā un [24.panta](http://likumi.lv/ta/id/282333-civilas-aizsardzibas-un-katastrofas-parvaldisanas-likums#p24) ceturtajā un piektajā daļā paredzētos Ministru kabineta noteikumus. Savukārt atbilstoši minēta likuma 2.punkta 5.punktam Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2017.gada 1.decembrim ir piemērojami Ministru kabineta 2007.gada 11.decembra noteikumi Nr.842 "[Kārtība, kādā juridiskajām un fiziskajām personām kompensējami izdevumi un zaudējumi, kas radušies, iesaistot personu resursus reaģēšanas pasākumos, ugunsgrēka dzēšanā vai glābšanas darbos, un kompensācijas apmēra aprēķināšanas kārtība](http://likumi.lv/ta/id/167909-kartiba-kada-juridiskajam-un-fiziskajam-personam-kompensejami-izdevumi-un-zaudejumi-kas-radusies-iesaistot-personu-resursus-rea...)".Ņemot vērā minēto, ir sagatavots Ministru kabineta noteikumu projekts “Noteikumi par juridiskās vai fiziskās personas resursu iesaistīšanu reaģēšanas un seku likvidēšanas pasākumos vai ugunsgrēku dzēšanā vai glābšanas darbos un tiem radušos izdevumu un zaudējumu kompensācija aprēķināšanas kārtība” (turpmāk – Noteikumu projekts).Noteikumu projekts pēc būtības paredz līdzīgu regulējumu, kāds jau ir noteikts, taču tiek precizētas atsevišķas normas, kas risina problēmas, kuras identificētas, piemērojot spēkā esošo tiesisko regulējumu, kas attiecas uz resursu iesaisti reaģēšanas un seku likvidēšanas pasākumos vai ugunsgrēku dzēšanā vai glābšanas darbos un tiem radušos izdevumu un zaudējumu kompensācija aprēķināšanu.2013. gada 21. novembrī notika "[Maxima](http://lv.wikipedia.org/wiki/Maxima)" [lielveikal](http://lv.wikipedia.org/wiki/Lielveikals)a [Priedaines ielā](http://lv.wikipedia.org/w/index.php?title=Priedaines_iela_(R%C4%ABga)&action=edit&redlink=1) 20 konstrukciju sabrukšana, kuras rezultātā gāja bojā 54 cilvēki. Minētās katastrofas seku novēršanai Valsts ugunsdzēsības un glābšanas dienests (turpmāk –VUGD) sadarbībā ar Rīgas pilsētas pašvaldību 2013.gadā laika posmā no 21. līdz 28.novembrim iesaistīja specifiskus juridisko personu (turpmāk – komersantu) smagās tehnikas, kā arī cilvēku resursus, jo tika apdraudēta cilvēku dzīvība un veselība, un resursu tūlītēja neiesaistīšana varēja radīt nenovēršamas sekas. Reaģēšanas pasākumos tika iesaistīti komersantu – SIA „Alfis”, SIA „Arsava”, AS „Ceļu pārvalde”, SIA „Metrum”, SIA „Roadex”, SIA „Tilts”, SIA „Viadukts”, SIA „Jūrmalnieks AK”, SIA “E-Būvvadība” un SIA „Rīgas tilti” tehnika un cilvēku resursi.Valsts ugunsdzēsības un glābšanas dienests sadarbībā ar Iekšlietu ministriju, pamatojoties uz noteikumos Nr.842 „Kārtība, kādā juridiskajām un fiziskajām personām kompensējami izdevumi un zaudējumi, kas radušies, iesaistot personu resursus reaģēšanas pasākumos, ugunsgrēka dzēšanā vai glābšanas darbos, un kompensācijas apmēra aprēķināšanas kārtība” (turpmāk – noteikumi Nr.842) noteikto kārtību, veica darbības (vienošanās slēgšana, komersanta iesnieguma izskatīšana un atzinuma sagatavošana, kā arī lēmuma sagatavošana), lai komersantiem varētu kompensēt radītos izdevumus un zaudējumus par to resursu iesaistīšanu reaģēšanas pasākumos. Minēto darbību ietvaros, praktiski veicot izdevumu atlīdzināšanu, tika konstatētas vairākas problēmas, kas negatīvi ietekmēja kompensācijas procesa operativitāti un efektivitāti:* komersantiem radās grūtības ar dokumentu, kas pamatotu to iesaistīto resursu īpašuma un valdījuma tiesības, identificēšanu;
* netika noteikts, ka fiziskai vai juridiskai personai kompensējamās izmaksas nedrīkst pārsniegt vidējo tirgus cenu Latvijā, izņemot gadījumus, kad Latvijas tirgū ir pieejams tikai viens šāds resurss;
* netika pilnīgi identificēti varianti, no kādiem līdzekļiem institūcija var izmaksāt kompensāciju.

Ņemot vērā minēto, Noteikumu projektā tika iestrādāta norāde (2.pielikums) ar piemēru, kāda veida dokumentu kopijas juridiskai vai fiziskai personai būtu jāiesniedz, lai pamatotu iesaistīto resursu īpašuma un valdījuma tiesības. Noteikumu projekts paredz, ka juridiskai vai fiziskai personai radušos izdevumu un zaudējumu izmaksas nedrīkst pārsniegt vidējo tirgus cenu Latvijā, kā arī tiek noteikts, norādīts no kādiem līdzekļiem institūcija var izmaksāt kompensācijuNoteikumu projekts paredz, ka lēmumu par izdevumu un zaudējumu kompensēšanu pieņem Administratīvā procesa likuma noteiktajā kārtībā, savukārt par pieņemto lēmumu informē saskaņā ar Paziņošanas likumā noteikto kārtību.  |
| 3. | Projekta izstrādē iesaistītās institūcijas | Iekšlietu ministrija, Valsts ugunsdzēsības un glābšanas dienests. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts varētu ietekmēt fiziskās un juridiskās personas (turpmāk – personas), kuru resursi tiks iesaistīti reaģēšanas un seku likvidēšanas pasākumos, kā arī ugunsgrēku dzēšanas un glābšanas darbos. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās un sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, jo jebkurai juridiskai vai fiziskai personai pastāv iespēja neparakstīt vienošanos un līdz ar to resursi netiks iesaistīti. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas nepārsniedz 200 *euro*, bet mērķgrupai, kuru veido juridiskas personas nepārsniedz 2000 *euro*.  |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. Projekts ir publicēts Iekšlietu ministrijas tīmekļa vietnē sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | Projekts un tā sākotnējās ietekmes novērtējuma ziņojums (anotācija) 2016.gada 26.septembrī ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību rakstveidā izteikt savu viedokli par projektu līdz 2016.gada 07.oktobrim.  |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē var tikt iesaistīta jebkura institūcija, kas valsts civilās aizsardzības plānā vai sadarbības teritoriju civilās aizsardzības plānā tiks noteikta kā reaģēšanas un seku likvidēšanas darbu vadītājs.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Jaunas funkcijas un uzdevumi netiek radīti. Institūcijai pieejamos cilvēkresursusneietekmē.Jaunas institūcijas netiks veidotas.  Esošo institūciju likvidācija vai reorganizācija nav plānota. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Iekšlietu ministrs R.Kozlovskis

Iekšlietu ministrijas valsts sekretāre I.Pētersone – Godmane

Urbanovičs, 67075843

igors.urbanovics@vugd.gov.lv